CELEX: 31982D0023
Language: el
Date: 1981-12-16 00:00:00
Title: 82/28/EOK: Απόφαση τής Επιτροπής τής 18ης Δεκεμβρίου 1981 περί τροποποιήσεως τού καθεστώτος εισαγωγής πού προβλέπεται από τήν απόφαση 81/248/EOK τής Επιτροπής καί εφαρμόζεται στήν Ελλάδα έναντι τής Κίνας, τής Ουγγαρίας, τής Πολωνίας καί τής Τσεχοσλοβακίας όσον αφορά τά κοχλιάρια καί περόνες έτερα τών επαργύρων ή επιχρύσων (Το κείμενο στην γαλλική γλώσσα είναι το μόνο αυθεντικό)

Avis juridique important

|

31982D0023

82/28/EOK: Απόφαση τής Επιτροπής τής 18ης Δεκεμβρίου 1981 περί τροποποιήσεως τού καθεστώτος εισαγωγής πού προβλέπεται από τήν απόφαση 81/248/EOK τής Επιτροπής καί εφαρμόζεται στήν Ελλάδα έναντι τής Κίνας, τής Ουγγαρίας, τής Πολωνίας καί τής Τσεχοσλοβακίας όσον αφορά τά κοχλιάρια καί περόνες έτερα τών επαργύρων ή επιχρύσων (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 010 της 15/01/1982 σ. 0028 - 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Δεκεμβρίου 1981  περί εγκρίσεως ενός προγράμματος αποθεματοποιήσεως των σιτηρών, ελαιούχων και πρωτεϊνούχων, στη Γαλλία, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (82/23/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι στις 23 Σεπτεμβρίου 1981, η γαλλική κυβέρνηση κοινοποίησε το πρόγραμμα για την αποθεματοποίηση των σιτηρών, ελαιούχων και πρωτεϊνούχων·  ότι το εν λόγω πρόγραμμα αποβλέπει στην επέκταση και τον εξοπλισμό των σιλό συλλογής των σιτηρών και των ομοιογενών παρτίδων, καθώς και στον εκσυγχρονισμό και τον εξοπλισμό των λιμενικών αποθηκών για τη διαμετακομιστική αποθεματοποίηση εν όψει της αποστολής των σπόρων σε ελλειμματικές περιοχές ή στο εξωτερικό· ότι, ως εκ τούτου, η γαλλική κυβέρνηση υποβάλλει πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιλαμβάνει επαρκή αριθμό στοιχείων από αυτά που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία στοιχεία αποδεικνύουν ότι στο σχετικό τομέα μπορούν να επιτευχθούν οι στόχοι του άρθρου 1 του εν λόγω κανονισμού· ότι η προθεσμία που έχει καθοριστεί για την εφαρμογή του προγράμματος δεν υπερβαίνει την περίοδο στην οποία αναφέρεται το άρθρο 3 παράγραφος 1 υπό ζ του εν λόγω κανονισμού ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Γεωργίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα που αφορά την αποθεματοποίηση των σιτηρών, ελαιούχων και πρωτεϊνούχων, που κοινοποιήθηκε από τη γαλλική κυβέρνηση στις 23 Σεπτεμβρίου 1981 σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 16 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.